વધુ ખાતરી કરવા માટે, તમારા સ્માર્ટફોનમાં એન્ડ્રોઇડનું કયું વર્ઝન છે એ તપાસો. જો તમે હમણાં જ નવો સ્માર્ટફોન લીધો હોય અથવા તમે જાણીતી બ્રાન્ડનો ઊંચી કિંમતનો સ્માર્ટફોન વાપરતા હશો તો તો તેમાં એન્ડ્રોઇડનું પ્રમાણમાં નવું – માર્શમેલો ૬.૦ કે ત્યાર પછીનું – વર્ઝન હશે. તમારા ફોનમાં એન્ડ્રોઇડનું કયું વર્ઝન છે એ જાણવા માટે ફોનના સેટિંગ્સમાં, છેક નીચે, એબાઉટ ફોન વિભાગમાં જાઓ, ત્યાં ફોનનું મોડેલનેમ/નંબર અને એન્ડ્રોઇડ વર્ઝન જાણવા મળશે. જો ત્યાં તમને જેલિબિન, કિટકેટ અને લોલિપોપમાંથી કોઈ નામ વાંચવા મળે, તો તમારા સ્માર્ટફોન પર ગૂલીગન માલવેર ત્રાટક્યો હોવાની શક્યતા ઘણી વધી જાય છે!